**HIRDETMÉNY**

**Ezennel értesítem a Tisztelt érintett lakosságot, illetve az 5/2017. (VI.1.) számú önkormányzati rendelet szerinti Partnereket, hogy Önkormányzatunk törvényi kötelezettségének eleget téve Településképi Arculati Kézikönyvének és Településképi rendeletének elkészítését határozta el.**

Az országgyűlés 2016. évben megalkotta a Településkép védelméről szóló 2016. LXXIV. törvényt, melynek célja, hogy a települések az esztétikus lakókörnyezetének kialakítása, illetve védelme érdekében Településképi Arculati Kézikönyvet és helyi településképvédelmi rendeletet alkossanak. A kötelező feladat részletszabályait a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Korm. rendelet (Korm.R.) V. és VI. fejezete tartalmazza. Az arculati kézikönyvet és a rendeletet a képviselő-testületnek 2017. szeptember 30-ig meg kell alkotnia.

Az arculati kézikönyv és a településképvédelmi rendelet a lakosság és a partnerek javaslatai alapján települési főépítész közreműködésével készül.

**Fentiek alapján kérem a lakosságot és a partnereket, hogy 2017. július 14-ig tegyék meg előzetes írásos javaslataikat, véleményüket a készülő tervekkel kapcsolatban.** Az előzetes véleményeket írásban kérjük eljuttatni Iszkaszentgyörgy Község Önkormányzata (8043 Iszkaszentgyörgy, Kossuth tér 1.) címére vagy az iszka.onk@axiannet.hu e-mail címre.

**A készülő tervvel kapcsolatban tájékoztatás a polgármesteri hivatalban kérhető.**

Iszkaszentgyörgy, 2017. június 29.

 Gáll Attila

 polgármester